《东华马上怀寄清凉和公兼简社中王拙居士》
宋代·贺铸

鸡鸣紞五鼓，驱马东华路。
月落潮上时，云披日生处。
摇摇渔艇子，挂席淩江去。
送目思悠悠，横槊聊一赋。
鸿雁南飞江北流，亭亭双塔是升州。
前朝物色今何见，白鹭平沙接石头。
石头城上清凉国，中有弥天大比丘。
右军远孙傲时者，巾鉢久从莲社游。
吾亦明年及瓜代，一庵见寄外何求。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。